google/wiki40b huggingface dataset:
Vestelva (fløtningsvassdrag)

Vestelva var en samlebetegnelse på hovedfløtningsvassdraget i den vestre grenen av Haldenvassdraget, og omfatter Lierelva og Hølandselva ned til møtet med Mjerma/(Lundselva).
Fra gammelt av har man hatt to hovedfløtingsvassdrag frem til det som i dag kalles Haldenkanalen: Østelva og Vestelva. Haldenvassdragets vestelv har sitt utspring i Flolangen i Nes, og renner gjennom Floen og Bjørkelangen og får i Søndre Høland tilløp fra Øgderen og Tunnsjøen. Ved Mjermetangen på Lund i Søndre Høland treffer Vestelva sammen med Østelva som kommer fra Tvillingtjern/Gulltjern, Setten og Mjermen. Østelva og Vestelva renner felles ut i Skulerudvannet. Mangenvassdraget renner inn i Sverige og hører i utgangspunktet ikke til Haldenvassdraget, men naturgeniet Engebret Soot greide å binde disse fløtningssystemene sammen via Sootkanalen.
Fylkesvei 3812

Fylkesvei 3804 går mellom Skagen og Kosland i Valle. Veien er 2,7 km lang.
Frem til 2019 hadde veien betegnelsen Fylkesvei 323.
Andrej Khramov

Meritter

Oversikt over medaljer fra internasjonale mesterskap finnes til høyre på skjermen.
Metakromatisk leukodystrofi

Metakromatisk leukodystrofi, forkortet MLD, er en sjelden og dødelig stoffskiftesykdom. Leukodystrofier (også kalt hvit substans-sykdommer) påvirker vekst og/eller utvikling av myelin, fettstoffet som fungerer som en isolator rundt nervefibre i sentralnervesystemet og det perifere nervesystemet.

Årsak

MLD er direkte forårsaket av mangel på enzymet Arylsulfatase A. I nesten alle tilfeller er dette en medfødt defekt, og uten dette enzymet, vil sulfatider hope seg opp og ødelegge myelinlaget i nervesystemet. Uten dette kan nervene i hjernen ikke fungere optimalt. Sulfatider vil også samles opp i andre organer og påvirke funksjoner i disse.

Genetikk

Sykdommen er recessivt arvelig og er definert som en defekt på kromosom nr. 22. Det er mulig å diagnostisere sykdommen ved fostervannsprøve eller morkakeprøve og det tilbys genetisk veiledning i Norge til familier som er bærere av sykdommen. I gjennomsnitt fødes det ca. 1 barn pr. år i Norge med sykdommen.

Behandling

Sykdommen er uhelbredelig etter dagens medisinske definisjoner, men ved behandling er det gode muligheter for å redusere symptomene. Sterke smerter dempes med morfin og antiepileptikum kan forebygge spasmer. Tidlig diagnose vil også kunne forsinke sykdomsutviklingen noe.
I noen få tilfeller har benmargstransplantasjon stoppet utviklingen av sykdommen for pasienter med juvenil eller adult form.
Barn som rammes av MLD vil etter kort tid bli pleietrengende. I senere stadier kan det også være nødvendig med respirator og gastrostomi for å opprettholde livsfunksjonene.
Pågående forskning på sykdommen inkluderer stamcelleforskning, genterapi og kunstig tilførsel av enzymer.
Kommunalvalget i Danmark 2009

Kommunalvalget i Danmark 2009 var et valg i 98 danske kommuner som ble avviklet den 17. november 2009.
4 283 392 personer hadde stemmerett ved valget. Av disse var det 2 819 127 som avga stemme. Valgdeltagelsen var således på 65,8 %.
Udyret Frankenstein

Historien

«Dr. Frankenstein» får tak i kroppen til en død ung kvinne, «Christina». Han bringer kroppen til liv ved å bruke sjelen til en nylig henrettet ung mann. Minnene til den unge mannen er fortsatt intakt, og hun begynner å drepe mennesker hvis falske beskyldninger ledet til den unge mannens henrettelse og død.
Théoden

Navnet

Navnet Théoden er hentet fra det Anglosaksiske ordet þeoden (også stavet ðeoden), og det Norrøne ordet þjóðann, som begge betyr leder av folket (som i Konge).
I Tolkiens legendarium, er navnet Théoden et gammelengelsk oversettelse av det opprinnelige Rohirric Tûrac, et gammelt ord for konge, noe som viser innflytelsen fra det alviske ved ordet Tur (makt/herre), også brukt i Turgon og andre navn. Théodens sverd hadde navnet Herugrim.

Rolle i krigen om ringen

På den tiden da Krigen om ringen startet hadde Théoden allerede vært konge av Rohan i nesten 30 år, og begynte å bli gammel og trett. Han var misledet av sin hovedrådgiver Gríma Ormtunge, som i all hemmelighet jobbet for trollmannen Sarumann den Hvite; Gríma kan til og med ha forgiftet sin herre (Théoden). Théoden hadde også en trubadur ved navn Gleowin.
I de siste årene før krigen om ringen lot Théoden styre gli ut av sin kontroll, og Gríma Ormtunge ble altfor mektig. Rohan ble igjen plaget av orker og Dunnlendinger, som herjet etter vilje fra Sarumann, som styrte fra Jarnagard.
Da Théodens sønn, Théodred, ble dødelig såret i slaget ved Jarnavad mot Sarumanns orker, ble hans nevø Éomer den nye arvingen til Rohans trone siden Théoden bare hadde et barn. Éomer kom svært dårlig overens med Ormtunge, og siden Ormtunge i praksis styrte ble Éomer arrestert (i filmen er dett omgjort til at han blir landsforvist).
Da Gandalv og Aragorn (også Gimli og Legolas) kom til han i Meduseld avslo Théoden til å begynne med Gandalvs råd om å ri ut mot Sarumann, men etter at Gandalv helbreder han fra den tidlige alderdommen og sløvheten Sarumann har lagt på han, tar Théoden opp sitt sverd, setter fri Éomer, og rir ut med Rohans ryttere til slaget ved Helmsdjupet. Etter dette blir han kjent som Théoden Edny, den fornyede, siden han hadde kastet av seg Sarumanns trolldom.
Han ledet Rohirrim da de dro for å hjelpe Gondor i slaget på Pelennor-enga. I dette slaget ble han utfordret av Heksekongen av de ni Ringskrømtene, og døde da hans egen hest, Snømana, falt oppå han da den ble skremt av Rinskrømtets ridedyr. Han ble øyeblikkelig hevden av sin niese, Éowyn, og hobbiten Muntiadok Brennibukk, som begge hadde dratt til dette slaget i all hemmelighet.
Natasja

Etymologi

Natasja er en nordisk skrivemåte og translitterasjon av det russiske navnet Наташа, som er en kjæleform av Natalia. Dette navnet har igjen opprinnelse fra latinske dies natalis, «fødselsdag», og refererer til Jesu Kristi fødsel.
Herford

Herford er en by i den tyske delstaten Nordrhein-Westfalen med ca. 65 000 innbyggere. Den ligger i Regierungsbezirk Detmold og er administrasjonsby i kretsen ved samme navn. Herford ligger i lavlandet mellom fjellkjedene Wiehengebirge og Teutoburger Wald.

Historie

Byen ble grunnlagt i 789 av Karl den store for å vokte en vadeplass over et smalt punkt i elven Werre. Et hundreår senere vokste Matilda, datter av Theudebert, hertug av Sachsen, opp i nonneklosteret i Herford, hvor Hedvig av Herford var abbedisse fra 857. Matilda var etterkommer etter den saksiske lederen Widukind. I Herford møtte hun Henrik Fuglefanger, som senere ble tysk konge.
Sent i middelalderen ble Herford medlem av Hansaen. Byen ble en fri keiserby, altså direkte underlagt keiseren, men mistet denne statusen etter freden i Westfalen i 1648, da den annektertes av Brandenburg.
European Air Transport Command

European Air Transport Command (EATC; norsk: Den europeiske lufttransportkommando) er en mellomstatlig kommandosentral som holder til ved Eindhoven lufthavn i Nederland. Siden 2012 har EATC – med de deltagende lands tillatelse – dirigert bruken av deres transportfly. Formålet med denne samordningen er at man på en smidig og effektiv måte skal kunne dra nytte av den kollektive flåten av transportfly.
Artelida

Utseende

Slanke, langbeinte, rødbrune trebukker. De ligner på gruppen blomsterbukker (Lepturinae). Antennene er tynne og litt lengre enn kroppen. Hodet er noe snuteformet forlenget. Pronotum er klokkeformet, med en liten pigg på hver side, smalere enn dekkvingene, som er avsmalnende bakover. Beina er nokså lange og slanke, leggene og føttene på bakbeina kan være utvidete eller ha en dusk av mørke hår.

Utbredelse

Slekten er endemisk for Madagaskar.
Luoping

Luoping (kinesisk: 罗平县; pinyin: Luópíng Xiàn) er et fylke i provinsen Yunnan i Folkerepublikken Kina. Det ligger i byprefekturet Qujing.
Befolkningen var på 508 345 innbyggere i 1999.

Samferdsel

Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Another Perfect Day (Fates Warning)

Sangtekst

You tell me you love me

And I wonder why

The sun is overhead

But I can't see past the clouds in my eye

You show me what is real

And I just pretend

Another perfect day

And I wonder how it all will end
Refreng:

Another perfect day

And I will hide away

From all the sights and sounds

Another perfect day

And I will walk away

From all the light that surrounds
Shadows embrace this room

As I draw the shades tight

Close the curtains, shut out the day

Shut out the light
Repeter refreng x 1
Lying awake again

Restless in this bed

Summer night whispers soft

But I can't sleep through the noise in my head

Soon the sun is rising

And I just descend

Another perfect day

And I wonder when it all will end
Repeter refreng x 2
Lister privatbank

Lister Privatbank ble stiftet 2. januar 1914 og fusjonert med Kreditkassen i 5. februar 1970 med utgangspunkt å skaffe kapital til bygging av fiskebåter og skøyter på Borhaug. Bankens første sjef var Lars Severin Vinnem som satt til 1920 da Fredleif Kjørrefjord overtok og var banksjef i 50 år frem til fusjonen.
Lister Privatbank var den eneste av privatbankene på Agder som overlevde tyveårene uten konkurs.
Stictoleptura maculicornis

Utseende

En nokså liten (7-11 mm), svart trebukk med gulbrune dekkvinger. Kroppen er kledt med forholdsvis lange, grove, mørke hår. Antennene er omtrent 2/3 så lange som kroppen. Den innerste delen av hvert antenneledd er lys slik at antennene virker "flekkete", dette er et godt kjennetegn på arten. Pronotum er lengre enn bredt, sterkt hvelvet og matt. Dekkvingene er grovt punkterte, med markerte, rettvinklede skuldre. Beina er middels lange og svarte.

Levevis

Larvene lever i noe tørr, råtten, soppangrepet død ved, både på løvtrær og bartrær. Den kan utnytte ganske tynne greiner, både slike som fortsatt henger på treet og slike som ligger på bakken. Larveutviklingen tra minst to år. De voksne billene kan finnes på lyse, åpne blomster i juni-august.

Utbredelse

Arten er utbredt i Europa, unntatt de vestligste delene, østover til Kaukasus. I Norge finnes den i indre strøk i Sør-Norge og dessuten i Nordland.
Pjål

Pjål er et verktøy for å bearbeide tre. Pjåler kan komme i flere former. I middelalderen hadde pjålen et langt skaft med et jern med egg i enden. Dette ble dradd langs treet for å forme eller ta bort ujevnheter. Det var også egne pjåler for å lage profiler i trevirket. Disse fungerte mer skrapende enn skjærende. Pjål var et viktig redskap blant bygging av stavkirker.
Det som ble kalt pjål på 1800-tallet hadde en noe annen utforming. Den hadde et skaft i tre med to handtak, et på hver side av stålet. Den fungerer som en høvel og er forløperen til håndhøvelen vi kjenner i dag. Når den fikk denne utformingen er noe usikkert, det kan ikke utelukkes at den har eksistert samtidig som formen til pjålen med langt skaft.
Aegopsis westwoodi

Utseende

En middelsstor (ca. 25 millimeter), kraftig, rødbrun til svart, blank hornbille. Hannene har to horn i pannen og forkanten av pronotum er mer eller mindre trukket ut til en spiss eller et horn, disse trekkene mangler hos hunnene. Beina er kraftige, tilpasset graving, leggene med korte og butte tenner.

Levevis

Larvene lever i jorda, gjerne i savanneområder.

Utbredelse

Arten er utbredt fra Costa Rica i nord til Ecuador og Brasil i sør.
Jernbane på Ny-Caledonia

Jernbanen på Ny-Caledonia besto av en smalsporet bane (sporvidde 914 mm eller 3 fot) på 29 kilometer mellom hovedstaden Nouméa og Païta på sørvestkysten av øya Grande-Terre. Planleggingen av banen ble startet allerede i 1884 av de franske koloniherrene med guvernør Pallu de la Barrière i spissen. Linjen var ment å skulle forbinde byene Nouméa og Bourail som ligger omkring 160 km fra hverandre.
Byggingen ble ikke påbegynt før 1901, og den første seksjonen på 17 kilometer mellom Nouméa ble og Dumbéa åpnet i 1904. Finansielle problemer gjorde at byggingen videre mot Bourail stoppet opp. I 1908 ytret kullgruveselskapet Société des Charbonnages de Nouvelle-Calédonie ønske om jernbaneforbindelse til gruvene nær Nondoué nord for Dumbéa, og foreslo en forlengelse av banen til Païta. Provinsforsamlingen på Ny-Caledonia godkjente forslaget, og arbeidet med forlengelsen startet i mai 1910. Forlengelsen innebar en ny bro på 79 meter og enda en tunnel (i tillegg til tunnelen på den første baneseksjonen). I januar 1914 åpnet forlengelsen til Païta, men utbruddet av første verdenskrig betød at planer om videre forlengelse av linjen ble skrinlagt for godt.
Trafikkgrunnlaget for banen var magert, og det varme fuktige klimaet tærte på infrastrukturen, noe som drev vedlikeholdskostnadene i været. Jernbanen gikk med underskudd hele tiden, og i 1939 ble det besluttet å legge den ned. Sporet ble imidlertid ikke fjernet, og i 1942 under andre verdenskrig ble banen nok en gang tatt i bruk. Denne gangen var det militære styrker fra USA som trengte transporttjenestene i forbindelse med krigen i Stillehavet. Etter krigens slutt i 1945 ble banen lagt ned for godt, og sporet ble fjernet. I dag finnes bare noen rester av stasjonsplattformer og banetraséen igjen, samt vrakrester av et damplokomotiv (bildet).
Leotykides

Leotykides (født ca. 545, død 469 f.Kr.) var konge i Sparta fra 491 til 476 f.Kr. Han ledet spartanske styrker under perserkrigene fra 490 til 478 f.Kr.
Han var født i Sparta rundt 545 f.Kr. og var etterkommer av Eurypontid. Han kom til makten med hjelp fra Kleomenes I ved å utfordre Demaratos og overtok tronen i 491 f.Kr. Senere samme år sluttet han seg til Kleomenes' andre ekspedisjon til Aigina. Våren 479 ledet Leotykides en gresk flåte som bestod av 110 skip ved Aigina og senere ved Delos hvor han støttet de greske opprørene ved Khíos og Samos mot Persia. Han beseiret persiske militærstyrker og marinestyrker i slaget ved Mykale på kysten av Lilleasia sommeren 479. 
Han ledet en ekspedisjon til Thessalia i 476 mot aleudai–familien for å straffe dem for samarbeid med perserne, men han trakk seg tilbake etter å ha blitt bestukket av familien. Han ble stilt for retten for bestikkelser da han returnerte til Sparta og flyktet til tempelet til Athena Alei i Tegea. Han ble dømt til eksil og hans hus brent. Hans barnebarn Arkhidamos II ble konge av Sparta. Leotykides døde noen år senere, rundt 469 f.Kr.
Sandur

Geografi

Sandur ligger sør på øya Sandoy. Sandur er inndelt i tretten tradisjonelle grender, hvorav de fleste vokst sammen til dagens bygdesentrum. Bygdesenteret ligger på en halvøy mellom innsjøene Gróthúsvatn i nordvest og Sandsvatn i nordøst, samt buktene Grótvík og Sandsvágur. Sandsvágur er en av Færøyenes få sandstrender, og er den desidert største. Noe av bygda Sandur er allikevel adskilt fra bygdesenteret, slik som bebyggelsen ved Sandsvatn.
Landskapet rundt Sandur er forholdsvis flatt, og de fjellene som finnes er ikke spesielt høye sammenlignet med fjell andre steder på Færøyene. Derfor er Sandurs omegn, og forøvrig hele Sandoy, godt egnet for fotturister og syklister. Fra Sandur går det en vei til Søltuvík, en ubebodd vik på vestkysten som er et yndet badested. For å komme seg til Sandur fra Tórshavn må man ta ferge fra Gamlarætt ved Kirkjubøur og over til Skopun, og deretter kjøre langs Sandsvatn og til Sandur.
Den lille passasjerfergen M/S «Sildberin» forbinder Sandur med Skúvoy, som ligger like sør for Sandoy.

Historie

Sandur er en av Færøyenes eldste bygder, og har vært hovedbygd på Sandoy siden landnåmstiden omkring år 825. Den er første gang nevnt skiftlig i Hundebrevet fra 1300-tallet. På Sandur holdt man vårtinget for Sandoy.
Utgravinger har påvist at det har vært stavkirke her allerede på 1000-tallet. Den nåværende kirken ble innviet i 1839. I 1863 ble en myntskatt funnet i forbindelse med en begravelse på kirkegården. Av de 98 sølvmyntene er de eldste fra ca. år 1000. I 1969–1970 ble en arkeologisk utgravning utført under den nåværende kirken, og man fant rester av fem eldre kirker, den eldste en stavkirke fra ca. år 1100. I de siste årene er det foretatt utgravninger nord for kirken, og man har funnet beviser for bosettelser fra omkring år 900.
Dagens Sands kirkja ble ferdigstilt i 1839, og er en av Færøyenes gamle, tradisjonelle trekirker. En påsatt brann i 1988 forårsaket at en del av kirken brant. Den nedbrente delen ble gjenoppbygd, og den nåværende kirken er en nøyaktig kopi av den fra 1839.
Sands Fornminnissavn har drevet et bygdemuseum i det gamle huset Norðara Koyta siden 1988.
Wang Jianan

Idrettskarriere

Wang konkurrerte i mangekamp i 2012, men i september 2012 vant han lengdehopp ved det kinesiske mesterskapet mesterskapet i friidrett, med 8,04 meter. Dette var bare en måned etter at han fylte 16 år. I april 2013 vant han lengde ved det kinesiske ungdomsmesterskapet, med 7,91 meter. Han vant også Asiamesterskapet i friidrett 2013, der han hoppet 7,95 meter. Han deltok også ved VM i friidrett 2013, men hoppet 7,59 i kvalifiseringsrunden, som var 23. beste lengde, og ble dermed ikke med i finaleomgangen. 
Wang vant IAAF World Challenge-stevnet i Beijing i mai 2014. Han deltok ved junior-VM i friidrett 2014, der han vant lengde med 8,08 meter, foran sin landsmann Lin Qing og japanske Shotaro Shiroyama. 
Han satte personlig rekord med 8,25 meter da han kom på 3.-plass ved Shanghai Golden Grand Prix i mai 2015. Ved VM i friidrett 2015 kom Wang på 3.-plass, bak med 8,18 meter, bak hhv. Greg Rutherford og Fabrice Lapierre.
Veksthormon

Veksthormoner eller somatotropiner er proteiner som produseres i hypofysen (i celler som finnes i hypofyseforlappen) hos alle pattedyr. Hypofysen er en hormonproduserende kjertel på hjernens underside (sella turcica). Derfra skilles veksthormonene, som er anabole hormoner, ut i blodet i korte perioder gjennom døgnet.
Veksthormoner har vekststimulerende virkning på kroppen, som vekstsonene (epifyseskivene) i knoklene og kroppsvevet. Redusert produksjon av veksthormoner (spesielt i tidlig alder) vil derfor føre til nedsatt høyde eller til dvergvekst. Motsatt vil overproduksjon fører til økt høyde eller kjempevekst. Veksthormoner påvirker imidlertid også andre kroppsfunksjoner.
Veksthormoner har også anabol virkning på proteinsyntesen i muskelvev, noe som fører til økt muskelmasse ved kunstig inntak. Dette er årsaken til at anabole steroider, som er biosyntetiske steroidhormoner (derivater av testosteron), står på dopinglisten og er forbudt å bruke for idrettsutøvere. Veksthormon virker dessuten på omsetningen av fett og karbohydrater, gjennom stilmulering av nedbrytningsprosessen av fettvev og dannelsen av glukose i leveren. Hos storfe kalles veksthormonet bovint somatotropin (BST) og stimulerer melkeproduksjonen hos kuer.
Høyt nivå av veksthormoner i blodet kan være en indikasjon på både sykdom (eksempelvis svulst på hypofysen) og doping. Dersom man opplever gjentagende hodepine, synsproblemer, kvalme og/eller oppkast bør lege kontaktes. Det er påvist at høye nivåer av veksthormoner kan føre til en rekke bivrikninger, som unormal vekst (med vekstsmerter) i knokler og indre organer, væskeansamlinger (ødemer), humørsvingninger, forstyrrelser i nervesystemet og huden, økt risiko for sukkersyke, hjerteinfarkt og hjerneslag m.m.
Siden veksthormon er et protein, som vil bli brutt ned i fordøyelsen, må veksthormoner inntas ved hjelp av sprøyte.
Hälso- och sjukvårdens ansvarsnämnd

Hälso- och sjukvårdens ansvarsnämnd (HSAN) er en svensk statlig myndighet som behandler anmeldelser fra enkeltpersoner og institusjoner innenfor den svenske helsevesenet ved mistanke om begåtte feil av helsepersonell.
Ólafur Stefánsson

Karriere

Han kom til AG København i 2011 etter å ha spilt for Rhein-Neckar Löwen fra 2009. Tidligere har han spilt for Valur, HC Wuppertal, SC Magdeburg og for BM Ciudad Real. Han har vunnet EHF Champions League tre ganger, med Magdeburg i 2002 og med BM Ciudad Real i 2006 og 2008.
Han deltok på det islandske laget som tok OL-sølv i 2008 og EM-bronse i 2010. Han er fire ganger kåret til årets idrettsutøver på Island.
Lotteriregisteret

Lotteriregisteret er et offentlig register oppdatert av Lotteritilsynet.
Registeret har informasjon om lotteri og lotteriaktører i Norge, bl.a. oversikt over godkjente aktører i lotterimarkedet. I tillegg gir registeret oversikt over lotteri- og bingotillatelser og ulike automattillatelser.
Københavns byvåpen

Københavns byvåpen fikk sitt nåværende utseende 24. juni 1661 da kong Frederik III utstedte et privilegiebrev til byens borgere, som takk for deres motstand mot svenskenes beleiring av byen. Privilegiene ga borgerne i byen lov til å eie jord på samme vilkår som adelen.
De to kanonene og krigsutrustningen i bunnen av bildet skal symbolisere københavnernes vellykkede motstand mot den svenske beleiringen av byen i 1658–59.
Frederik III tilføyde også porten med ridderen og sitt monogram til våpenet som opprinnelig besto av de tre tårnene og bølgene. Våpenet inngikk i Københavns segl fra 1296.
Dar kjem dampen

«Dar kjem dampen» er et dikt med tre vers på rim, skrevet av døvepresten Ragnvald Hammer i Bergen. I 1963 ble visesangeren Ivar Medaas landskjent da han satte tone til dette diktet. Medaas utgav den på singlen Nor-Disc NOR 83. Hans melodi «Dar kjem dampen» går i fire vers og er en hyllest til dampskipet «Oster» som gikk i rutetrafikk mellom Bergen og strilelandet fra 1906 til 1964.
Monkey Do

Innspilling

Albumet er spilt inn i Stavanger, i Morten Abels hjemmestudio, «Elektrolüd». Med seg i studio har Geir Zahl hatt en fast kjerne bestående av Børge Fjordheim (teknikk og tromming), Christer Knutsen (gitarer og tangenter av alle slag) og Morten Abel på gitar, bass og støvsuging.
Ellers medvirker store navn som blant annet Janove Ottesen, Thom Hell og Thomas Dybdahl.

Utgivelse

CD-versjonen av albumet ble trykket opp i kun 2000 eksemplarer, men albumet er ellers tilgjengelig digitalt. Albumet lå tre uker på VG-lista i 2010, med nummer åtte som beste plassering.
Mimonicarete

Utseende

Agapanthiini er langstrakte, middelsstore, brune eller grå trebukker med lange, tynne antenner. Pronotum er sylindrisk, dekkvingene gjerne litt avsmalnende bakover.

Utbredelse

Arten er bare kjent fra Madagaskar.
Vinter-OL for ungdom

Vinter-OL for ungdom er en stor internasjonal multisportkonkurranse som arrangeres hvert fjerde år i forbindelse med den internasjonale olympiske komités tradisjon med Vinter-OL for ungdom.
20. verneregiment mot masseødeleggelsesvåpen

20. verneregiment mot masseødeleggelsesvåpen, eller 20 .  ABC-vernregiment eller 20. radiokjemisk og bakteriologisk vern-regiment (russisk 20-й отдельный полк РХБЗ), FPN  12102 - er et ABC-vernregiment i 1. stridsvognarmé i det russiske forsvaret.  Regimentet er forlagt til Tsentralnyj i Nizjegorod oblast.
In the Valley of Elah

Handling

Paul Haggis' In The Valley of Elah er basert på faktiske hendelser, og portretterer en forhenværende militærpolitimanns søken etter sin sønn og etter sin sønns drapsmenn. Filmen utforsker underliggende temaer som Irak-krigen, misbruk av krigsfanger og posttraumatisk stresslidelse som følge av krigshandlinger.
Filmen forteller historien om krigsveteran Hank Deerfield (Tommy Lee Jones), hans kone Joan (Susan Sarandon) og deres søken etter sønnen Mike (Jonathan Tucker), en soldat som nylig har vendt hjem fra Irak, men som på mystisk vis har blitt borte fra leiren. Hanks etterforskning får hjelp av en politidetektiv (Charlize Theron) som blir personlig involvert i saken.

Priser og nominasjoner

Haggis vant en pris gitt av SIGNIS ved filmfestivalen i Venezia i 2007, hvor filmen deltok i konkurransen om Gulløven. Tommy Lee Jones ble nominert til en Oscar for beste mannlige hovedrolle.